Blaze7451/Wiki-th-20250601 huggingface dataset:
เกมออนไลน์

เกมออนไลน์ (online game) หมายถึง วิดีโอเกมที่เล่นบนเครือข่ายคอมพิวเตอร์ โดยเฉพาะบนอินเทอร์เน็ต เกมออนไลน์มีส่วนที่คล้ายคลึงกันคือมีผู้เล่น หลายผู้เล่นผ่านระบบอินเทอร์เน็ต (multiplayer) เกมออนไลน์ส่วนมากจะเป็นเกมแบบ MMO (massive multiplayer online) หรือก็คือเกมหลายผู้เล่นที่รับจำนวนผู้เล่นได้มหาศาลในพื้นที่ที่หนึ่ง (ตั้งแต่ 100 คนขึ้นไป) เกมออนไลน์ในประเทศไทย เกมแรก คือ แร็กนาร็อกออนไลน์  

**รายชื่อเกมออนไลน์ที่เคยให้บริการในประเทศไทย**
 แร็กนาร็อกออนไลน์ (Ragnarok Online)- RAN Online- Cabal Online- Cabal 2- Rohan Online- Elsword- Audition Online- Granado Espada- Dragon Nest- Luna Online- Talesrunner- Flyff Online- Tera Online- Ghost Online- Phantasy Star Online 2- Alliance of Valiant Arms- Love Beat- Goddess of Victory: Nikke- Black Desert Online- Blade And Soul- Soulworker- Closers Online- GetAmped

**ดูเพิ่ม**
 อีสปอร์ต
รางวัลอาหารโลก

รางวัลอาหารโลก (World Food Prize) เป็นรางวัลในระดับนานาชาติซึ่งมอบให้เพื่อสดุดีบุคคลซึ่งทำให้การพัฒนามนุษย์ก้าวหน้าขึ้น โดยการปรับปรุงปริมาณคุณภาพ หรือ ความสะดวกต่อการเข้าถึงแหล่งอาหารของโลก 
รางวัลนี้ถูกก่อตั้งขึ้นในปี พ.ศ. 2529 โดยนอร์แมน บอร์ล็อก (Norman Borloug) ผู้ได้รับรางวัลโนเบลสาขาสันติภาพในปี พ.ศ. 2513 และตั้งแต่ปีพ.ศ. 2533 เป็นต้นมา ก็ได้รับการสนับสนุนด้านเงินทุนจากนักธุรกิจชื่อ จอห์น รวน รางวัลนี้มีการมอบเพื่อสดุดีการอุทิศตนต่องานทุกด้านซึ่งเกี่ยวข้องกับทรัพยากรอาหารของโลก อันได้แก่ วิทยาศาสตร์และเทคโนโลยี การผลิต การตลาด โภชนาการ เศรษฐศาสตร์ การต่อสู้ความยากไร้ รวมถึงสังคมศาสตร์ ด้านอาหารและการเกษตร นอกจากเป็นการสดุดีความสำเร็จส่วนบุคคลแล้ว บอร์ล็อกยังมองรางวัลในฐานะหนทางหนึ่งในการสร้างต้นแบบอันจะเป็นแรงบันดาลใจต่อผู้อื่นอีกด้วย
ผู้ชนะรางวัลจะได้รับการประกาศเกียรติคุณและรับมอบรางวัลอย่างเป็นทางการ ในพิธีซึ่งจัดขึ้น ณ หอประชุม แห่งศาลากลางรัฐไอโอว่า เมืองดิมอยน์ รัฐไอโอวา ใน สหรัฐอเมริกา โดยมีการถ่ายทอดพิธีทางโทรทัศน์ด้วย พิธีการมอบรางวัลจะจัดร่วมกับการสัมมนานานาชาติของมูลนิธิเวิลด์ฟู้ดไพรซ์ ซึ่งแต่ละปีจะเป็นหัวข้อเกี่ยวข้องกับความอดอยาก และความมั่นคงของทรัพยากรอาหาร 
จะมีการประกาศชื่อผู้ได้รับรางวัลในช่วงปลายฤดูใบไม้ผลิหรือต้นฤดูร้อน และผู้ได้รับรางวัลจะได้รับการประกาศเกียรติคุณอย่างเป็นทางการในพิธีมอบรางวัลซึ่งจัดขึ้นเป็นประจำทุกปี ในวันที่ หรือใกล้ๆ วันที่ 16 ตุลาคม ซึ่งเป็นวันอาหารโลกแห่งสหประชาชาติ (United Nations World Food Day) ผู้ชนะจะได้เงินรางวัลมูลค่า 250,000 ดอลลาร์สหรัฐ
ผู้ได้รับรางวัลนี้ซึ่งเป็นที่รู้จักกันดี เช่น มูฮัมหมัด ยูนูส ซึ่งเป็นผู้ได้รับรางวัลโนเบลสาขาสันติภาพปี พ.ศ. 2549 ขณะที่รางวัลที่ทางมูลนิธิมอบแด่ในหลวงในปี พ.ศ. 2549 นั้น คือเหรียญรางวัลนอร์แมน อี. บอร์ล็อก เป็นรางวัลพิเศษซึ่งในหลวงทรงเป็นผู้ได้รับเป็นคนแรกในประวัติศาสตร์

**อ้างอิง**
  A.S. Clausi online article on Institute of Food Technologists website about the creation and history of the World Food Prize.fix-attempted=yes  (Members only) - accessed 24 October 2009.- Clausi, A.S. "General Foods established World Food Prize". Food Technology October 2009. p. 79.

**แหล่งข้อมูลอื่น**
  เว็บไซต์อย่างเป็นทางการ 
หมวดหมู่:รางวัล
หมวดหมู่:อาหาร
รัฐบัญญัติความรักปิตุภูมิ

ไฟล์:President George W. Bush Signs Patriot Act.jpg|thumb|250px|ประธานาธิบดี จอร์จ ดับเบิลยู. บุช ลงนามรัฐบัญญัติความรักปิตุภูมิที่ทำเนียบขาวเมื่อวันที่ 26 ตุลาคม 2544
รัฐบัญญัติความรักปิตุภูมิ (PATRIOT Act) หรือชื่อเต็มว่า "รัฐบัญญัติสร้างความสมานฉันท์และความเข้มแข็งให้แก่อเมริกาโดยกำหนดเครื่องมือที่เหมาะสมอันจำเป็นแก่การขจัดและขัดขวางการก่อการร้าย ค.ศ. 2001" (Uniting and Strengthening America by Providing Appropriate Tools Required to Intercept and Obstruct Terrorism Act of 2001) เป็นรัฐบัญญัติฉบับหนึ่งของสหรัฐอเมริกา ลงนามโดยประธานาธิบดีจอร์จ ดับเบิลยู. บุช เมื่อวันที่ 26 ตุลาคม 2544
วันที่ 26 พฤษภาคม 2554 ประธานาธิบดีบารัก โอบามาลงนามรัฐบัญญัติต่ออายุแพททริออต ค.ศ. 2011 (PATRIOT Sunsets Extension Act of 2011) ซึ่งต่ออายุบทบัญญัติสำคัญสามบทในรัฐบัญญัติความรักปิตุภูมิ ได้แก่ การดักฟัง การค้นบันทึกธุรกิจ และการสอดแนม "หมาป่าสันโดษ" (lone wolves) คือ ปัจเจกที่ต้องสงสัยกิจกรรมเกี่ยวข้องกับการก่อการร้ายซึ่งไม่เชื่อมโยงกับกลุ่มก่อการร้าย
บางส่วนของรัฐบัญญัติความรักปิตุภูมิหมดอายุเมื่อวันที่ 1 มิถุนายน 2558 เนื่องจากรัฐสภาไม่เห็นชอบ จากการผ่านรัฐบัญญัติเสรีภาพสหรัฐ (USA Freedom Act) เมื่อวันที่ 2 มิถุนายน 2558 ส่วนที่หมดอายุนั้นถูกกลับคืนและต่ออายุจนถึงปี 2562 ทว่า มีการแก้ไขมาตรา 215 ของกฎหมายให้ยุติสำนักความมั่นคงแห่งชาติ (NSA) มิให้ดำเนินโครงการเก็บรวบรวมข้อมูลโทรศัพท์วงกว้างต่อ แต่บริษัทโทรศัพท์จะเก็บข้อมูลและ NSA สามารถขอสารสนเทศเกี่ยวกับปัจเจกที่เป็นเป้าหมายได้โดยการอนุญาตของศาลสหรัฐ
หมวดหมู่:กฎหมายฉุกเฉิน
หมวดหมู่:กฎหมายภาวะเฉพาะส่วนตัว
หมวดหมู่:กฎหมายอาญากลางสหรัฐ
หมวดหมู่:กฎหมายการก่อการร้าย
หมวดหมู่:พ.ศ. 2544
ละมุด

ละมุด เป็นพันธุ์ไม้ไม่ผลัดใบชนิดหนึ่ง ผลมีรสหวานหอมนิยมรับประทานเป็นอาหารว่างและนิยมรับประทานในประเทศไทย
ผลละมุดสุกมีน้ำตาลสูง และประกอบไปด้วยวิตามินเอและซี ธาตุแคลเซียม ฟอสฟอรัส ละมุดดิบมียางสีขาวเหมือนน้ำนม มีสารที่ชื่อว่า “gutto”  ละมุดมีชื่อพื้นเมืองอื่นอีกคือ ชวานิลอ (ปัตตานี,มลายู ยะลา) 

**ลักษณะทางพฤกษศาสตร์**
ลูกละมุดผ่าซีกและเมล็ด 
ละมุดเป็นไม้ยืนต้นขนาดกลาง เป็นพุ่มทึบ กิ่งก้าน แตกออกรอบลำต้นเป็นชั้น ๆ ใบเดี่ยว ท้องใบมีสีน้ำตาลอมเขียว มักออกเป็นกระจุก ตามปลายกิ่ง ดอกเดี่ยว ออกตามง่ามกิ่ง กลีบรองดอกเรียงกัน เป็น 2 ชั้น กลีบดอกเชื่อมกันและยกตั้งขึ้น มี 6 กลีบ มีสีเหลืองนวล ผลรูปไข่ หรือรูปปลายข้างหนึ่งแหลมเล็กน้อย มีสีน้ำตาล ผลยังไม่สุกมียางสีขาว รสฝาด แข็ง เมื่อสุกจะนิ่ม หวาน ไม่มียาง มีเมล็ดรูปยาว รี ผิวสีดำฝังอยู่ในเนื้อ ผลละ 2-6 เมล็ด

**อ้างอิง**

**แหล่งข้อมูลอื่น**
  ละมุดยักษ์จากมาเลเซีย date=2007-05-05 
หมวดหมู่:วงศ์พิกุล
หมวดหมู่:ผลไม้
หมวดหมู่:ผลไม้เขตร้อน
วัดพระสิงห์วรมหาวิหาร

วัดพระสิงห์วรมหาวิหาร (langx|nod|100px) พระอารามหลวงชั้นเอก ชนิดวรมหาวิหาร ตั้งอยู่ในบริเวณคูเมืองเชียงใหม่ ถนนสามล้าน ตำบลพระสิงห์ อำเภอเมืองเชียงใหม่ จังหวัดเชียงใหม่ วัดพระสิงห์ฯ เป็นวัดสำคัญวัดหนึ่งของเมืองเชียงใหม่ เป็นประดิษฐานพระสิงห์ (พระพุทธสิหิงค์) พระพุทธรูปศักดิ์สิทธิ์คู่เมืองเชียงใหม่และแผ่นดินล้านนา พระพุทธรูปเป็นศิลปะเชียงแสนรู้จักกันในชื่อ "เชียงแสนสิงห์หนึ่ง"

**ประวัติ**
วิหารลายคำ
ไฟล์:Interior Viharn Lai Kam Phra Singh Temple 2 2010.jpg|270px|thumb|พระพุทธสิหิงค์ ภายในวิหารลายคำ
พญาผายู กษัตริย์เชียงใหม่ราชวงศ์มังราย โปรดเกล้าฯ ให้สร้างขึ้นในปี พ.ศ. 1888 ขั้นแรกให้ก่อสร้างเจดีย์สูง 23 วา เพื่อบรรจุพระอัฐิของพญาคำฟู พระราชบิดา ต่อมาอีก 2 ปี จึงได้สร้างพระอาราม เสนาสนวิหาร ศาลาการเปรียญ หอไตร และกุฏิสงฆ์ เมื่อเสร็จเรียบร้อย ทรงตั้งชื่อว่า "วัดลีเชียงพระ" สมัยพญาแสนเมืองมาขึ้นครองเวียงเชียงใหม่ โปรดให้อัญเชิญพระพุทธสิหิงค์มาจากเมืองเชียงราย มาประดิษฐาน
ในวันที่ 23 พฤศจิกายน พ.ศ. 2483 วัดพระสิงห์ได้รับพระกรุณาโปรดให้ยกเป็นพระอารามหลวงชั้นเอก ชนิดวรมหาวิหาร

**การประกาศขึ้นทะเบียนโบราณสถาน**
วัดพระสิงห์วรมหาวิหาร ได้รับการประกาศเป็นโบราณสถานสำหรับชาติ ตามประกาศในราชกิจจานุเบกษา เล่ม 52 ตอนที่ 0ง วันที่ 8 มีนาคม 2478 พร้อมกับวัดอีกหลายแห่งในจังหวัดเชียงใหม่ 

**ลำดับเจ้าอาวาส**
วัดพระสิงห์เป็นวัดเก่าแก่ มีเจ้าอาวาสครองวัดสืบมาเท่าที่ปรากฏนามมีดังนี้

**อ้างอิง**

**อ่านเพิ่ม**
  author = วิทิตศาสนาทร (เกษม อุปสนฺโต), พระครู; และ, คนอื่น ๆ 

**แหล่งข้อมูลอื่น**
 วัดพระสิงห์วรมหาวิหาร
หมวดหมู่:วัดในเทศบาลนครเชียงใหม่
หมวดหมู่:วัดไทยในสังกัดคณะสงฆ์มหานิกาย
หมวดหมู่:พระอารามหลวงชั้นเอก ชนิดวรมหาวิหาร
หมวดหมู่:พระธาตุประจำปีเกิด
ท้อ

ท้อ (桃; peach; ชื่อวิทยาศาสตร์: Prunus persica)  เป็นไม้ที่มีถิ่นกำเนิดในประเทศจีน จัดเป็นไม้พุ่มผลัดใบ อยู่ในสกุล Prunus อันเป็นสกุลเดียวกันกับ ซากุระ, บ๊วย, เชอร์รี่ หรือนางพญาเสือโคร่ง
ท้อจัดเป็นไม้เมืองหนาวที่จะขึ้นได้ดีในที่ ๆ มีความสูงตั้งแต่ 3,000 ฟุตขึ้นไป อุณหภูมิโดยเฉลี่ย 10 องศาเซลเซียส ทนแล้งได้ดี เป็นไม้ใบเดี่ยว เรียงสลับ ขอบใบจัก ดอกเดี่ยว มักออกเป็นกระจุก กลีบเลี้ยง 5 กลีบ กลีบดอก 5 กลีบ สีขาวหรืออาจเป็นสีแดง หรือชมพู ดอกจะแตกออกมาก่อนใบ ผลเป็นผลสดเมล็ดเดี่ยว มีขนปกคลุมทั่วบริเวณผิว  
ท้อนับเป็นผลไม้ที่ใช้ประโยชน์ในการรับประทานมาอย่างยาวนาน และได้รับความนิยมไปทั่วโลก นอกจากนี้แล้วในวัฒนธรรมของชนชาติต่าง ๆ จะมีท้อเข้ามาร่วมอยู่ด้วย ได้แก่ ชาวจีนมีความเชื่อว่า ท้อเป็นสัญลักษณ์ของการมีอายุยืนยาว และเกี่ยวข้องกับการกับการป้องกันสิ่งชั่วร้าย ถ้าดอกท้อของบานในระหว่างการฉลองวันปีใหม่ หมายถึง ปีต่อไปจะเป็นปีของโชคลาภ และดอกท้อยังใช้ประดับตกแต่งภายในบ้านเพื่อความเป็นสิริมงคล ป้องกันสิ่งชั่วร้ายอีกด้วย นอกจากนี้แล้วในสมัยโบราณ การเขียนป้ายคำอวยพรก็นิยมเขียนลงไม้ที่ทำมาจากต้นท้อ
ในนิทานพื้นบ้านของญี่ปุ่น โมโมทาโร่ (桃太郎) ซึ่งเป็นเด็กชายที่มีพละกำลังมากมายและเป็นผู้นำในการปราบปีศาจ ก็กำเนิดมาจากท้อ เป็นต้น
สำหรับในประเทศไทย ท้อมีการนำเข้ามาปลูกในพื้นที่ภาคเหนือ เช่น โครงการหลวง โดยมีชื่อท้องถิ่นอื่น ๆ เช่น มะฟุ้ง, มักม่น, มักม่วน, หุงคอบ, หุงหม่น เป็นต้น

**อ้างอิง**

**แหล่งข้อมูลอื่น**
Prunus persica
หมวดหมู่:ผลไม้
หมวดหมู่:สกุลพรุน
หมวดหมู่:คำและวลีภาษาแต้จิ๋ว
ไพ่โง่

ไพ่โง่ หรือ อีโง่ มีวิธีเล่นคล้ายเอโน่ แต่ใช้ชุดไพ่ป๊อกในการเล่น เล่นง่ายและสนุกเหมาะกับงานรื่นเริงต่าง ๆ
ง
รายชื่อประเทศเรียงตามความหนาแน่นประชากร

350x350px
รายชื่อประเทศเรียงตามความหนาแน่นของประชากร ในแต่ละประเทศโดยประมาณ

**รายชื่อ**

**รายการอ้างอิง**
หมวดหมู่:รายชื่อประเทศ
พิพิธภัณฑ์ธรรมชาติวิทยา

พิพิธภัณฑสถานธรรมชาติวิทยา เป็นรูปแบบหนึ่งของพิพิธภัณฑสถานที่ให้ความรู้ และดำเนินการวิจัยด้านธรรมชาติศึกษา และสิ่งแวดล้อม รวมทั้งเรื่องของชีวิต ทรัพยากรธรรมชาติ ความสัมพันธ์ของสิ่งแวดล้อมกับชีวิต อันเป็นจุดกำเนิดของความรู้ความเข้าใจเกี่ยวกับวิวัฒนาการ การปรับตัว ชีวิตความเป็นอยู่ รวมทั้งอุปนิสัยและถิ่นที่อยู่  ซึ่งองค์การศึกษาวิทยาศาสตร์และวัฒนธรรมแห่งสหประชาชาติ หรือ UNESCO ให้คำจำกัดความของพิพิธภัณฑ์ว่า เป็นองค์กรที่ตั้งขึ้นมาโดยไม่หวังผลประโยชน์หรือผลกำไร มีจุดมุ่งหมายเพื่อเป็นแหล่งบริการความรู้นอกระบบแก่ชุมชน และเปิดให้สาธารณชนเข้าใช้บริการ เพื่อรับคำแนะนำความรู้ที่เกี่ยวข้อง เพื่อให้เกิดการศึกษาเรียนรู้และพักผ่อน

**สถานที่**
ในประเทศไทยมีพิพิธภัณฑสถานธรรมชาติวิทยาอยู่หลายแห่ง ได้แก่- พิพิธภัณฑสถานธรรมชาติวิทยาแห่งประเทศไทย- พิพิธภัณฑ์ธรรมชาติวิทยาเกาะและทะเลไทย อ.สัตหีบ จ.ชลบุรี - พิพิธภัณฑสถานธรรมชาติวิทยาแห่งจุฬาลงกรณ์มหาวิทยาลัย- พิพิธภัณฑสถานธรรมชาติวิทยา 50 พรรษา สยามบรมราชกุมารี แห่งมหาวิทยาลัยสงขลานครินทร์
ประเทศแซมเบีย

ประเทศแซมเบีย (Zambia) หรือชื่อทางการคือ สาธารณรัฐแซมเบีย (Republic of Zambia) เป็นประเทศที่ไม่มีทางออกสู่ทะเลในภูมิภาคแอฟริกาใต้ มีพรมแดนทางด้านเหนือจรดสาธารณรัฐประชาธิปไตยคองโก ทางตะวันออกเฉียงเหนือจรดแทนซาเนีย ทางด้านใต้จรดโมซัมบิก ซิมบับเว บอตสวานา และนามิเบีย และทางตะวันตกจรดแองโกลา เดิมมีชื่อว่าโรดีเซียเหนือ ชื่อแซมเบียมีต้นกำเนิดมาจากแม่น้ำแซมบีซี

**อ้างอิง**

**แหล่งข้อมูลอื่น**
 ข้อมูลทั่วไป- Zambia profile from the BBC News- ZambiaIndex, Zambia's Mighty Search Engine date=2013-08-21 - Truly Zambian date=2014-12-18 -  Key Development Forecasts for Zambia from International Futures- location=Amsterdam -  The Mbunda Kingdom Research and Advisory Council date=2013-06-02 
 การศึกษา
 ด้านการท่องเที่ยว- Zambia
ซแมเบีย
ซ
ซ
ซแมเบีย
หมวดหมู่:ประเทศที่ใช้ภาษาอังกฤษเป็นภาษาทางการ

หมวดหมู่:รัฐและดินแดนที่ก่อตั้งในปี พ.ศ. 2507
หมวดหมู่:อดีตอาณานิคมของอังกฤษ
ฟุตบอลทีมชาติพม่า

ฟุตบอลทีมชาติพม่า (Myanmar national football team; မြန်မာ့လက်ရွေးစင်အမျိုးသားအသင်း)  เป็นทีมฟุตบอลตัวแทนจากประเทศพม่า อยู่ภายใต้การควบคุมของสหพันธ์ฟุตบอลพม่า ทีมชาติพม่ายังไม่มีผลงานในระดับโลก แต่ในระดับเอเชียเคยได้รองชนะเลิศในการแข่งขันเอเชียนคัพ ในเอเชียนคัพ 1968 สำหรับในระดับอาเซียน อันดับสูงสุดคือได้เข้ารอบรองชนะเลิศในไทเกอร์คัพ
ในช่วงทศวรรษที่ 60-70 พม่าถือว่าเป็นทีมฟุตบอลระดับแถวหน้าของอาเซียนและทีมหนึ่งในระดับเอเชีย โดยได้แชมป์เซียปเกมส์ (กีฬาแหลมทอง) ถึง 5 สมัย แชมป์เอเชียนเกมส์ถึง 2 สมัย อีกทั้งยังเคยเข้ารอบสุดท้ายฟุตบอลในกีฬาโอลิมปิก 1972 ที่นครมิวนิก ประเทศเยอรมนีตะวันตก  แต่หลังจากปี ค.ศ.  1976 เป็นต้นไปแล้ว พม่าก็เริ่มถดถอยมาจนถึงปัจจุบัน โดยมีปัญหาจากการรับจ้างล้มฟุตบอล รวมถึงทางรัฐบาลพม่าเองไม่ยอมเปิดให้ทีมตัวเองออกแข่งขันนอกประเทศเป็นเวลานานถึง 10 ปีด้วยกัน

**ผลงาน**

**ฟุตบอลโลก**
 1930 - 1938 - ไม่ได้เข้าร่วม- 1950 - ถอนตัว- 1954 - 1990 - ไม่ได้เข้าร่วม- 1994 - ถอนตัว- 1998 - ไม่ได้เข้าร่วม- 2002 - ถอนตัว- 2006 - ถูกตัดสิทธิ์เนื่องจากถอนตัวใน 2002- 2010 - 2026 - ไม่ได้ผ่านรอบคัดเลือก

**เอเชียนคัพ**
 1956 - 1964 - ไม่ได้เข้าร่วม- 1968 - รองชนะเลิศ- 1972 - 1992 - ไม่ได้เข้าร่วม- 1996 - 2004 - ไม่ผ่านรอบคัดเลือก- 2007 - ไม่ได้เข้าร่วม- 2010 - 2023 - ไม่ผ่านรอบคัดเลือก

**ฟุตบอลชิงแชมป์แห่งชาติอาเซียน**
 1996 - 2002 - รอบแรก- 2004 - รอบรองชนะเลิศ- 2007 - รอบแรก- 2016 - รอบรองชนะเลิศ- 2018 - 2024 - รอบแรก

**อื่น ๆ**
 เอเชียนเกมส์ - เหรียญทอง 2 ครั้ง (1966, 1970) และ เหรียญทองแดง 1 ครั้ง (1954) - ซีเกมส์ 
** เหรียญทอง (1965, 1967, 1969, 1971, 1973) 
** เหรียญเงิน (2007, 2015)

**นักเตะชุดปัจจุบัน**
รายชื่อผู้เล่น 21 คน สำหรับการแข่งขันฟุตบอลชิงแชมป์แห่งชาติอาเซียน 2020 ระหว่างวันที่ 5 ธันวาคม พ.ศ. 2564 - 1 มกราคม พ.ศ. 2565
จำนวนนัดที่ลงเล่นให้ทีมชาติและจำนวนประตูที่ยิงได้นับถึงวันที่ 25 พฤศจิกายน พ.ศ. 2564 หลังแข่งขันกับ IDN





**อ้างอิง**

**แหล่งข้อมูลอื่น**
 the-mff.org

พม่า
หมวดหมู่:ฟุตบอลในประเทศพม่า
ราชวงศ์บ้านพลูหลวง

ราชวงศ์บ้านพลูหลวง เป็นราชวงศ์ที่ 5 และเป็นราชวงศ์สุดท้ายที่ปกครองอาณาจักรอยุธยาก่อนการเสียกรุงศรีอยุธยาครั้งที่สอง ในปี พ.ศ. 2310 มีพระมหากษัตริย์ในราชวงศ์ทั้งสิ้น 6 พระองค์ โดยเริ่มตั้งแต่รัชกาลสมเด็จพระเพทราชาในปี พ.ศ. 2231 ถึงสมเด็จพระที่นั่งสุริยาศน์อมรินทร์ ในปี พ.ศ. 2310 รวมระยะเวลา 79 ปี
โดยชื่อราชวงศ์พลูหลวงนี้ มาจากชื่อบ้านพลูหลวง หมู่บ้านในแขวงเมืองสุพรรณบุรี อันเป็นถิ่นกำเนิดเดิมของสมเด็จพระเพทราชา โดยลำดับพระมหากษัตริย์ในราชวงศ์บ้านพลูหลวง มีดังนี้
# สมเด็จพระเพทราชา - ครองราชย์พ.ศ. 2231 - พ.ศ. 2246  (15 ปี)
# สมเด็จพระเจ้าสุริเยนทราธิบดี (พระเจ้าเสือ) - ครองราชย์พ.ศ. 2246 - พ.ศ. 2251 (5 ปี)
# สมเด็จพระที่นั่งท้ายสระ (พระเจ้าท้ายสระ) - ครองราชย์ พ.ศ. 2251 - พ.ศ. 2275  (24 ปี)
# สมเด็จพระเจ้าอยู่หัวบรมโกศ - ครองราชย์ พ.ศ. 2275 - พ.ศ. 2301 (26 ปี)
# สมเด็จพระเจ้าอุทุมพร - ครองราชย์พ.ศ. 2301 (2 เดือน)
# สมเด็จพระที่นั่งสุริยาศน์อมรินทร์ (พระเจ้าเอกทัศ) - ครองราชย์พ.ศ. 2301 - พ.ศ. 2310 (9 ปี)
อาณาจักรอยุธยาภายใต้ราชวงศ์บ้านพลูหลวงอ่อนแอลงเรื่อย ๆ ด้วยมีความขัดแย้งตลอดราชวงศ์ ผู้คนแตกแยกเป็นฝักเป็นฝ่าย เช่น การชิงราชสมบัติเมื่อการสิ้นพระชนม์ของสมเด็จพระที่นั่งท้ายสระ ระหว่างพระโอรสของสมเด็จพระที่นั่งท้ายสระ กับสมเด็จพระเจ้าอยู่หัวบรมโกศ ที่กินระยะเวลายาวนานถึง 1 ปี  หรือการช่วงชิงราชสมบัติมาจากสมเด็จพระนารายณ์มหาราชแห่งราชวงศ์ปราสาททอง เมื่อตอนต้นราชวงศ์ด้วย ในช่วงปลายของราชวงศ์ สมเด็จพระที่นั่งสุริยาศน์อมรินทร์ (พระเจ้าเอกทัศ) ต้องเผชิญหน้ากับศึกภายนอกจากกองทัพอังวะจากราชวงศ์โกนบองซึ่งยกมาจากทางเหนือและใต้จนล้อมกรุงศรีอยุธยานาน 1 ปี 2 เดือนจนกระทั่งกรุงศรีอยุธยาแตกในที่สุด เมื่อสมเด็จพระที่นั่งสุริยาศน์อมรินทร์ทรงสวรรคตในช่วงเสียกรุงศรีอยุธยาเป็นครั้งที่สองจึงถือว่าเป็นอันสิ้นสุดลงของราชวงศ์บ้านพลูหลวง

**แผนผัง**

**ดูเพิ่ม**
 รายพระนามพระมหากษัตริย์ไทย- Busakorn Lailert. “The Ban Phlu Luang Dynasty 1688-1767: A Study of the Thai Monarchy During the Closing Years of the Ayuthya Period.” Ph.D. thesis, University of London, 1972.

**อ้างอิง**
cite web|url=https://www.khaosod.co.th/view_newsonline.php?newsid=TVRRd09UUTVPVEEzTlE9PQ==|work=ข่าวสด|date=2014-09-01|first=ปรวรรณ|last= วงษ์รวยดี|title=ตามรอยศึกชิงราชบัลลังก์ วัด - วังราชวงศ์บ้านพลูหลวง
*cite web|url=http://www.komchadluek.net/news/lifestyle/2618|work=คมชัดลึก|date=2009-02-18|title=พระนาคปรก พระร่วงนั่ง กรุบ้านพลูหลวง จ.สุพรรณบุรี|first=ชาติ|last= วิศิษฏ์สรอรรถ
ยุคนาระ

ยุคนาระ (นาระจิได) (ค.ศ. 710 – 794)
เมื่อปี ค.ศ. 710 ขณะที่บ้านเมืองเจริญรุ่งเรืองด้วยหลักกฎหมายและจริยธรรมก็ได้ย้ายเมืองหลวงมาที่เฮโจเกียวหรือเมืองนาระและบริเวณใกล้เคียงในปัจจุบัน แต่ในเวลาต่อมาก็เริ่มเกิดความวุ่นวายเมื่อระบบโคจิโกมิง (公地公民制 Kōchi-kōmin-sei: ระบบที่รัฐบาลกลางครอบครองที่ดินทั้งหมดและปันส่วนให้กับขุนนางและชาวนา โดยที่ชาวนาต้องเสียภาษีที่ดิน) เสื่อมลงเนื่องจากมีที่ดินที่ได้รับยกเว้นภาษี อยู่เป็นจำนวนมาก รวมถึงความยากจนไร้ที่อยู่อาศัยของชาวนา ในสมัยนี้ศาสนาพุทธได้รับการทำนุบำรุงอย่างดี ทำให้วัฒนธรรมหรือศิลปะทางพุทธศาสนาเจริญรุ่งเรืองมาก เริ่มจากวัฒนธรรมอาซูกะ ซึ่งเป็นวัฒนธรรมทางพุทธศาสนาอันดับแรกของญี่ปุ่นในต้นคริสต์ศตวรรษที่ 7 หรือวัฒนธรรมฮากูโฮ ในครึ่งหลังของคริสต์ศตวรรษที่ 7 ที่แสดงให้เห็นความทุกข์ยากของมนุษย์ จนถึงวัฒนธรรมเท็มเปียว ในกลางคริสต์ศตวรรษที่ 8 ที่แสดงถึงความรู้สึกของมนุษย์ที่สมบูรณ์ตามที่เป็นจริง ซึ่งรับอิทธิพลทางวัฒนธรรมในยุคที่รุ่งเรืองที่สุดของราชวงศ์ถัง มังโยชู (万葉集 Man’youshuu) คือ งานชิ้นเอกแห่งยุค ซึ่งเป็นการรวบรวมบทกวีของคนทุกระดับชั้นตั้งแต่สามัญชนจนถึงจักรพรรดิไว้ประมาณ 4,500 บท โดยใช้เวลารวบรวมจนถึงกลางคริสต์ศตวรรษที่ 8 รวมเป็นเวลาถึง 400 ปี ใน มังโยชู ได้รับบรรยายความรู้สึกของการใช้ชีวิตอย่างสมถะของคนญี่ปุ่นในสมัยโบราณได้อย่างตรงไปตรงมา และยังคงเป็นที่ประทับใจของคนญี่ปุ่นจำนวนมากในปัจจุบันนี้ นอกจากนี้ ยังมี โคจิกิ (古事記 Kojiki) ซึ่งเป็นบันทึกประวัติศาสตร์ฉบับเก่าแก่ที่สุดเท่าที่มีอยู่ (ค.ศ. 712) นิฮนโชกิ (日本書紀 Nihonshoki) ซึ่งเป็นบันทึกเหตุการณ์ทางประวัติศาสตร์ตามลำดับเวลาฉบับเก่าแก่ที่สุด (ค.ศ. 720) และหนังสือรวมบทกวี ไคฟูโซ (懐風藻 kaifuusou) ฉบับเก่าแก่ที่สุด (ค.ศ. 751) ซึ่งเป็นครั้งแรกของการรวมนเวลาต่อมาก็เริ่มเกิดความวุ่นวายเมือชาวนายากจนลง คนไร้ที่อยู่อาศัยมีมากขึ้น และจากการที่มีโชเอน ซึ่งเป็นที่ดินที่ได้รับการยกเว้นภาษีเป็นจำนวนมาก จึงทำให้ระบบโคจิโกมิง (ระบบที่รัฐบาลกลางเป็นผู้ครอบครองที่ดินทั้งหมด และบันส่วนให้ขุนนางกับชาวนา โดยที่ชาวนาต้องเสียภาษีที่ดิน) เสื่อมลง - ค.ศ. 712 บันทึก โคจิกิ ซึ่งเป็นบันทึกประวัติศาสตร์ที่เป็นทางการชิ้นแรกของญี่ปุ่น- ค.ศ. 720 บันทึก นิฮนโชกิ เป็นบันทึกเหตุการณ์ทางประวัติศาสตร์ตามลำดับเวลาฉบับเก่าแก่ที่สุด - ค.ศ. 751 หนังสือรวมบทกวี ไคฟูโซ ฉบับเก่าแก่ที่สุด เป็นผลงานรวมบทกวีจีนโดยนักกวีญี่ปุ่นเป็นครั้งแรก- ค.ศ. 752 จัดพิธีฉลององค์พระพุทธรูปไดบุทสึของวัดโทไดจิ ที่ได้สร้างเสร็จสิ้นลง- ค.ศ. 754 พระจีนชื่อ กันจิน นำศาสนาพุทธนิกายลี่จง (นิกายวินัย) มาเผยแพร่ในญี่ปุ่น ในสมัยนี้ศาสนาพุทธได้รับการทำนุบำรุงเป็นอย่างดี จึงทำให้วัฒนธรรมทางพุทธศาสนาโดยเฉพาะอย่างยิ่งทางด้านศิลปะเจริญรุ่งเรืองมาก เริ่มจากวัฒนธรรมอาซูกะ ซึ่งเป็นวัฒนธรรมทางพุทธศาสนาอันดับแรกสุดของญี่ปุ่นในต้นคริสต์ศตวรรษที่ 7 หรือวัฒนธรรมฮากูโฮ ในครึ่งหลังของคริสต์ศตวรรษที่ 7 ที่แสดงให้เห็นถึงความสดใสแปลกใหม่ของมนุษย์ จนถึงวัฒนธรรมเท็มเปียว ในกลางคริสต์ศตวรรษที่ 8 ที่แสดงถึงความรู้สึกอันเต็มเปี่ยมของมนุษย์แบบสมจริงซึ่งได้รับอิทธิพลของวัฒนธรรมจีนในยุคที่รุ่งเรืองที่สุดของราชวงศ์ถัง- ค.ศ. 759 มังโยชู เป็นงานชิ้นเอกแห่งยุคซึ่งได้รวบรวมบทกวีของคนทุกระดับชั้นตั้งแต่สามัญชนจนถึงจักรพรรดิไว้ประมาณ 4,500 บท ใช้เวลารวบรวมจนถึงกลางคริสต์ศตวรรษที่ 8 รวมเป็นเวลาถึง 400 ปี ใน มังโยชู ได้บรรยายความรู้สึกของการใช้ชีวิตอย่างสมถะของคนญี่ปุ่นในสมัยโบราณได้อย่างตรงไปตรงมา และยังคงเป็นที่ประทับใจของคนญี่ปุ่นจำนวนมากในปัจจุบัน

**ดูเพิ่ม**
 เฮโจเกียว- เมืองหลวงญี่ปุ่น

น
สมเด็จพระบรมราชาธิราชที่ 3

สมเด็จพระบรมราชาธิราชที่ 3 พระนามเดิมว่าพระบรมราชา ทรงเป็นพระเจ้ากรุงศรีอยุธยา แห่งราชวงศ์สุพรรณภูมิ เป็นพระราชโอรสในสมเด็จพระบรมไตรโลกนาถ และเป็นพระเชษฐาต่างพระมารดาของสมเด็จพระรามาธิบดีที่ 2 
แม้พระราชพงศาวดาร ฉบับพันจันทนุมาศ (เจิม) จะระบุว่าสมเด็จพระบรมราชาธิราชเป็นพระองค์เดียวกับสมเด็จพระรามาธิบดี ส่วนพระราชพงศาวดาร ฉบับพระราชหัตถเลขา ระบุว่าเป็นสมเด็จพระอินทราชาธิราชที่ 2 แต่สมเด็จพระเจ้าบรมวงศ์เธอ กรมพระยาดำรงราชานุภาพ อธิบายว่าที่ถูกควรเรียกว่าสมเด็จพระบรมราชาธิราชที่ 3

**พระราชประวัติ**
สมเด็จพระบรมราชาธิราชเจ้า หรือ สมเด็จพระบรมราชาธิราชที่ 3 พระราชสมภพเมื่อปี พ.ศ. 2005 มีพระนามเดิมว่าพระบรมราชา เป็นพระราชโอรสในสมเด็จพระบรมไตรโลกนาถ พระราชพงศาวดารกรุงเก่า ฉบับหลวงประเสริฐอักษรนิติ์ ระบุว่าในปี พ.ศ. 2006 สมเด็จพระบรมไตรโลกนาถทรงย้ายไปเสวยราชสมบัติเมืองพิษณุโลก จึงให้พระบรมราชาเสวยราชสมบัติกรุงศรีอยุธยาแทน ทรงพระนามว่าสมเด็จพระบรมราชาธิราช ในปีนั้นพระเจ้าติโลกราชยกทัพมาตีเมืองสุโขทัย สมเด็จพระบรมราชาธิราชจึงตามเสด็จและสามารถตีทัพพระยายุทธิษเฐียรแตก และในปี พ.ศ. 2009 ทรงผนวช
ในช่วงว่างจากราชการสงครามได้เสด็จฯ ไปวังช้างที่ตำบลไทรย้อยในปี พ.ศ. 2026 และที่ตำบลสำฤทธีบุรณในปี พ.ศ. 2029 ถึงปี พ.ศ. 2032 ทรงตีได้เมืองทวายแต่เกิดอาเพศหลายประการคือ มีโคตกลูกตัวหนึ่งมี 8 เท้า มีไข่ไก่ออกเป็นตัวมี 4 เท้า ไก่ฟักไข่สามฟองแต่ออกมาเป็น 6 ตัว มีข้าวสารงอกใบ แล้วพระราชบิดาก็สวรรคตในปีนั้น และพระราชกิจสำคัญอย่างสุดท้ายคือโปรดให้ก่อกำแพงเมืองพิชัยในปี พ.ศ. 2033
สมเด็จพระบรมราชาธิราชเจ้า เสด็จสวรรคตในปี พ.ศ. 2034 สมเด็จพระเชษฐาธิราชเจ้าเมืองพิษณุโลกจึงเสด็จลงมาสืบราชสมบัติกรุงศรีอยุธยา ทรงพระนามว่าสมเด็จพระรามาธิบดี

**พงศาวลี**

**อ้างอิง**
 เชิงอรรถ
 บรรณานุกรม-  จำนวนหน้า = 800-  จำนวนหน้า = 264

**ดูเพิ่ม**
 รายพระนามพระมหากษัตริย์ไทย
หมวดหมู่:พระมหากษัตริย์ในราชวงศ์สุพรรณภูมิ
หมวดหมู่:พระราชบุตรในสมเด็จพระบรมไตรโลกนาถ
หมวดหมู่:พระราชโอรสในพระมหากษัตริย์ไทย
หมวดหมู่:เจ้าชายกรุงศรีอยุธยา
เมงเยสีหตู

เมงเยสีหตู (မင်းရဲ သီဟသူ, pron) หรือ  มี่นจี้ซเว  (မင်းကြီးဆွေ, pron); ประมาณคริสต์ทศวรรษ 1490 – ค.ศ. 1549) เป็นขุนนางคนสำคัญของพม่าระหว่างรัชสมัยพระเจ้าเมงจีโย ปฐมกษัตริย์แห่งราชวงศ์ตองอู กับพระเจ้าตะเบ็งชะเวตี้ รวมถึงเป็นพระบิดาของพระนางธัมมเทวีและพระเจ้าบุเรงนอง 
เมื่อพระเจ้าตะเบ็งชะเวตี้สถาปนาหงสาวดีเป็นเมืองหลวงของพม่าแทนตองอู พร้อมย้ายไปประทับที่หงสาวดีใน ค.ศ. 1540 ทำให้ตำแหน่งพระเจ้าตองอูเกตุมะดีว่างลง พระองค์จึงแต่งตั้งเมงเยสีหตูผู้เป็นพระสัสสุระ (พ่อตา) เป็นพระเจ้าตองอูเกตุมะดีกระทั่งสิ้นพระชนม์ใน ค.ศ. 1549 

**ในวัฒนธรรมสมัยนิยม**
มีนักแสดงผู้รับบท เมงเยสีหตู ได้แก่- สมบัติ เมทะนี จากภาพยนตร์เรื่อง สุริโยไท (2544)
หมวดหมู่:ราชวงศ์ตองอู
75

75 (เจ็ดสิบห้า) เป็นจำนวนธรรมชาติที่อยู่ถัดจาก 74 (เจ็ดสิบสี่) และอยู่ก่อนหน้า 76 (เจ็ดสิบหก)

**คำเติมนำหน้า**
 ภาษากรีก - pentaheptaconta-- ภาษาละติน - quinseptraginti-

**ความหมาย**
 75 เป็นเลขอะตอมของ รีเนียม

**ในทางคณิตศาสตร์**
หมวดหมู่:จำนวนเต็ม
คริสต์ศตวรรษที่ 1

ศตวรรษ : ศตวรรษที่ 1 ก่อนคริสตกาล - คริสต์ศตวรรษที่ 1 - คริสต์ศตวรรษที่ 2
ทศวรรษ : 0 10 20 30 40 50 60 70 80 90
คริสต์ศตวรรษที่ 1 อยู่ระหว่างปี ค.ศ. 1 ถึง ค.ศ. 100

**ทศวรรษและปีคริสต์ศักราช**
BC = ก่อนคริสตกาล
หมวดหมู่:คริสต์สหัสวรรษที่ 1
หมวดหมู่:คริสต์ศตวรรษที่ 1
เปาโล นูตินี

เปาโล นูตินี (Paolo Nutini) เป็นนักร้องนักแต่งเพลงจาก Paisley, สกอตแลนด์ เป็นหนุ่มลูกครึ่งอิตาเลียน-สก๊อต เกิดปี พ.ศ. 2530 (ค.ศ. 1987)
จุดเด่นของเปาโล อยู่ที่เสียงร้องเกินวัย 19 ปี ซึ่งเต็มเปี่ยมไปด้วยความเข้าถึงอารมณ์เพลง นั่นก็เป็นเพราะว่าเข้าได้รับแรงบันดาลใจจากศิลปินอย่าง Ray Charles, Van Morrison, David Bowie, Pink Floyd, The Beatles, U2, Oasis และ Damien Rice และได้นำมาปรับให้เป็นสไตล์ของตัวเอง และเพลงที่เขาแต่งก็มาจากเรื่องราวในชีวิตจริงของเขาทั้งหมด จึงทำให้เข้าถึงอารมณ์เพลงอย่างแท้จริง และถ่ายทอดออกมาได้อย่างสมบูรณ์แบบ
อัลบั้ม These Streets ที่เป็นเพียงอัลบั้มชุดแรก แต่ก็สามารถขึ้นอันดับ UK Album Chart ได้สูงถึงอันดับ 3 และกับซิงเกิลแรก Last Request ก็สามารถไต่ขึ้นถึงอันดับ 5 ใน UK Single Chart ที่สำคัญนักวิจารณ์จากทุกสำนักต่างก็ชื่นชมในผลงานของเขาเป็นอย่างมาก ไม่ว่าจะเป็น Rolling Stones ที่ยกให้ Paolo เป็น 1 ใน 10 ศิลปินที่น่าจับตามองแห่งปี 2006
The Sun ชื่นชมเขากับความสามารถเกินวัยและหน้าตาอันหล่อเหลา Uncut ที่เทียบเขากับ Al Green The Observer ยกย่องว่าเขามีพรสวรรค์สูงส่งในการเป็นศิลปิน และหนึ่งแรงสำคัญที่ทำให้เขาประสบความสำเร็จก็คือโปรดิวเซอร์อย่าง Ken Nelson ที่เคยเป็นโปรดิวเซอร์ให้กับทุกอัลบั้มของวงโคลด์เพลย์

**ผลงาน**

**อัลบั้ม**
 These Streets - เข้าชาร์ทอันดับ 3 UK  

**ซิงเกิล**
 2006 "Last Request" เข้าชาร์ทอันดับ 5 UK- 2006 "Jenny Don't Be Hasty" เข้าชาร์ทอันดับ 20 UK

**แหล่งข้อมูลอื่น**
  เว็บอย่างเป็นทางการ
หมวดหมู่:นักร้องสกอตแลนด์
หมวดหมู่:บุคคลจากเพสลีย์
หมวดหมู่:ชาวสกอตแลนด์เชื้อสายอิตาลี
หมวดหมู่:คริสต์ศตวรรษที่ 1

คริสต์ศตวรรษที่ 1 เริ่มตั้งแต่วันที่ 1 มกราคม ค.ศ. 1 สิ้นสุดวันที่ 31 ธันวาคม ค.ศ. 100
01
แดนิตีเคน

แดนิตีเคน (Danity Kane) เป็นกลุ่มนักร้องเกิร์ลแบนด์จากอเมริกาแนวป็อป/อาร์แอนด์บี เซ็นสัญญาค่าย Bad Boy Records ของ P. Diddy
ฟอร์มวงจากรายการเรียลลิตี้โชว์  Making The band (ทางช่องเอ็มทีวี)โครงการ 3 ที่ดังมากและเป็นโครงการที่สร้างศิลปินให้ก้องชื่อมาแล้ว 2 กลุ่มคือ O-Town และ Da Band 
แดนิตี้ เคน 5 สาวที่ผ่านการคัดเลือกมาจากหญิงสาวมากกว่า 300 คนที่มากความสามารถที่เข้ามาประกวดโดยทีมงานจาก music mogul และ Bad Boy Records ของราชาฮิพฮอพ P.Diddy หลังจบโครงการเขาเซ็นสัญญาและทำอัลบั้มให้พวกเธอทันที Danity Kane ประกอบด้วย Aubrey, Aundrea, D.Woods, Dawn และ Shannon พวกเธอทั้งร้องและเต้นเป็นงานหลักจากซี่รี่ส์ที่พวกเธอเข้าร่วมแข่งขันกันทั้ง Season งานนี้ พี ดิดดี้ หมายมั่นปั้นมือให้พวกเธอทำอัลบั้ม และโด่งดังตามที่พวกเธอฝันไว้ และเขาก็จะทำให้โด่งดังอย่าง En Vogue และ Destiny's Child และเมื่อทุกอย่างเสร็จสิ้นกระบวนการพวกเธอก็มีมีซิงเกิลแรก "Show Stopper" เพลงที่ได้รับเกียรติจาก Yung Joc ศิลปินรุ่นพี่ในค่าย แบดบอย เรคคอร์ด มาร่วมแจมในเพลงด้วย อีกทั้งอัลบั้มชุดนี้ยังได้โปรดิวเซอร์มือทองของวงการฮิปฮอปเบื้องหลังความสำเร็จของศิลปินดังๆมากมาย อาทิ Timbaland, Scott Storch, Mario Winans
และอัลบั้มที่ 2 ของเธอ ออกในปี 2008 ที่ชื่อว่า Welcome To The Dollhouse มีซิลเกิ้ลแรก Damaged

**ผลงาน**

**อัลบั้ม**
 Danity Kane (2006)- Welcome To The Dollhouse (2008)

**ซิงเกิล**
 Show Stopper(featuring Yung Joc)- Ride For You

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:กลุ่มดนตรีป็อปสัญชาติอเมริกัน
หมวดหมู่:เกิร์ลกรุปสหรัฐอเมริกา
หมวดหมู่:กลุ่มดนตรีริธึมแอนด์บลูส์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2548
ทับทิม

ทับทิม อาจหมายถึง- ทับทิม (ผลไม้) ไม้ต้นขนาดเล็กและมีผลใช้รับประทานได้- ทับทิม (อัญมณี) อัญมณีสีแดง (Ruby)- ทับทิมกรอบ  ขนมหวาน- ทับทิมสะท้อนแสง (Reflector) วัสดุสะท้อนแสง มักทำด้วยพลาสติก ใช้ติดพาหนะ เพื่อสะท้อนแสงให้เห็นชัดในเวลากลางคืน- ปลาทับทิม- ด่างทับทิม- เจ้าจอมทับทิม (แอนนากับพระเจ้ากรุงสยาม) - ตัวละครที่กล่าวถึงโดย แอนนา ลีโอโนเวนส์- ทับทิม (โปเม่ สารพันเมนูสูตรลับจอมเวท) - ตัวละครจากเรื่องโปเม่ สารพันเมนูสูตรลับจอมเวท- มัลลิกา จงวัฒนา (ทับทิม) พิธีกรชาวไทย
*อัญรินทร์ ธีราธนันพัฒน์ (ทับทิม) นักแสดงชาวไทย
หมวดหมู่:ชื่อบุคคลไทย
หมวดหมู่:ชื่อเล่น
ทับทิม (ผลไม้)

ผลทับทิม แกะออก เห็นเมล็ดข้างใน
บทความนี้กล่าวถึง "ทับทิม" หรือ Hawthorn ในฐานะผลไม้ชนิดหนึ่ง สำหรับทับทิมในความหมายอื่น ๆ ดูได้ใน ทับทิม
ทับทิม ชื่อท้องถิ่น เซี๊ยะลิ้ว, พิลา, พิลาขาว, มะก่องแก้ว, มะเก๊าะ, หมากจัง  เป็นไม้ผลขนาดเล็ก มีขนาดประมาณ 5-8 เซนติเมตร
ทับทิมมีถิ่นกำเนิดจากตะวันออกของประเทศอิหร่าน ทางตอนใต้ของอัฟกานิสถานและทางตอนเหนือของเทือกเขาหิมาลัย ทับทิมจึงชอบอากาศหนาวเย็นและอยู่บนพื้นที่สูงกว่าระดับน้ำทะเลอย่างน้อย 300 เมตร ยิ่งอากาศหนาวเนื้อทับทิมจะมีสีแดงเข้มมากขึ้น
คำว่า ทับทิม มีรากศัพท์จากภาษาสันสกฤตว่า ทาฑิม (दाडिम, "ต้นทับทิม, ผลทับทิม") ตรงกับภาษาบาลีและภาษาฮินดีว่า ทาฬิม หรือ ทาลิม (दाड़िम) 

**ประโยชน์**
ผลทับทิมใช้รับประทานเป็นผลไม้มีรสหวานหรือเปรี้ยวอมหวานทับทิมเป็นผลไม้ที่มีประโยชน์ต่อสุขภาพ
น้ำทับทิมมีวิตามินซีสูงและยังมีสารเกลือแร่ที่เป็นประโยชน์ต่อร่างกายในปริมาณที่สูงเหมาะสำหรับการดื่มเพื่อเพิ่มความสดชื่นให้กับร่างกาย
น้ำทับทิมมีสารต้านอนุมูลอิสระหลายชนิดและมีประสิทธิภาพสูงมากสามารถลดภาวะการแข็งตัวของเลือดจากไขมันในเลือดสูง บรรเทาโรคโรคหัวใจและความดันโลหิตสูง ช่วยเพิ่มพลังและความงาม ดื่มน้ำทับทิมคั้นวันละแก้วจะช่วยส่งเสริมการทำงานของหลอดเลือด ลดการแข็งตัวของหลอดเลือดแดงและช่วยเสริมสุขภาพของหัวใจให้ดีขึ้น
เปลือกทับทิมรักษาโรคท้องเดินและโรคบิด

**เปลือกทับทิม**
จากการศึกษาวิจัยพบว่าในเปลือกทับทิมมีสารในกลุ่มแทนนินสูง 22-25% โดยประกอบด้วยสารแทนนินในกลุ่ม มี Gallotannin เปลือกทับทิมตากแห้งใช้เป็นยาแก้ท้องเดินและโรคบิดได้ นอกจากนี้ยังพบสารแทนนินในกลุ่ม Ellagictannin ในปริมาณสูงสารในกลุ่มนี้มีคุณสมบัติเป็นตัวต้านอนุมูลอิสระที่ดี สารสกัดจากเปลือกผลด้วยเอทานอลมีฤทธิ์กำจัดอนุมูลอิสระ โดยมีสรรพคุณลดอาการอักเสบ ทั้งยังมีฤทธิ์ต่อต้านมะเร็งกว่า 13 ชนิด ไม่ให้เพิ่มจำนวนขึ้น เช่น มะเร็งผิวหนัง มะเร็งลำไส้ มะเร็งหลอดอาหาร มะเร็งตับ เป็นต้น
นอกจากนี้ยังพบว่ามีคุณสมบัติในการทำลายเซลล์มะเร็งหลอดอาหาร และลำไส้ใหญ่ ซึ่งพบว่าการให้กรดเอลลาจิกกับสัตว์ทดลอง สารดังกล่าวจะไปเร่งการเจริญของเซลล์มะเร็งแบบอะมอพโดซีส (Amoptosis) ทำให้เซลล์มะเร็งถูกทำลายโดยกลไกการแตกตัวของตัวมันเองได้ 

**ความเชื่อ**
ทับทิมเป็นผลไม้มงคลของจีน กิ่งใบทับทิมเป็นใบไม้สิริมงคลที่ใช้ทุกงานที่มีน้ำมนต์ประกอบพิธี โดยจะใช้พรมน้ำมนต์และ มีไว้ติดตัวเพื่อคุ้มครองกันภัย มีเรื่องเล่าว่า เพราะเป็นพันธุ์ไม้ที่ถูกนำมาเผยแพร่ในเมืองจีนพร้อมกับ พระพุทธศาสนา ซึ่งประวัติศาสตร์บันทึกไว้ว่า " พระถังซัมจั๋ง " ได้ไปอาราธนาพระไตรปิฎกที่อินเดีย ท่านได้นำพันธุ์ไม้ต่างๆ มาด้วย และหนึ่งในนั้นก็คือทับทิม ด้วยความที่ทับทิมมีเมล็ดมาก จึงสื่อความหมายถึงการ ให้มีลูกชายมาก ๆ 

**อ้างอิง**
 หนังสือพิมพ์กรุงเทพธุรกิจ ฉบับวันเสาร์ที่ 8 ธันวาคม พ.ศ. 2550

**ดูเพิ่ม**
  สำนักงานข้อมูลสมุนไพร คณะเภสัชศาสตร์ มหาวิทยาลัยมหิดล: ทับทิม
หมวดหมู่:ผลไม้
หมวดหมู่:พืชที่มีฤทธิ์ต้านอนุมูลอิสระ
หมวดหมู่:วงศ์ตะแบก
หมวดหมู่:สมุนไพร
หมวดหมู่:พืชในคัมภีร์ไบเบิล
น้อยหน่า

น้อยหน่า (Annona squamosa Linn.) ชื่ออื่น ๆ เช่น บักเขียบ (ภาคตะวันออกเฉียงเหนือ), ลาหนัง, لانوڠ (ปัตตานี), บะน้อแน่ บะแน่ (ภาคเหนือ), หน่อเกล๊ะแซ (เงี้ยว-แม่ฮ่องสอน), มะออจ้า มะโอจ่า (เงี้ยว-ภาคเหนือ), ตีบ (เขมรสุรินทร์), ទៀប, เตียบ (เขมรกัมพูชา) เป็นต้น เป็นพืชยืนต้น ผลมีเนื้อสีขาว เมล็ดดำ รสหวาน ถิ่นกำเนิดอยู่ในแถบอเมริกากลาง และใต้ แต่จะพบได้ทั่วไปในเขตร้อน ในประเทศไทยปลูกมากทางภาคกลางและภาคตะวันออกเฉียงเหนือ

**ลักษณะทางพฤกษศาสตร์**
น้อยหน่าเป็นไม้ยืนต้นขนาดเล็ก สูง 3–5 เมตร ใบเดี่ยว เรียงสลับ รูปใบหอกแกมขอบขนาน กว้าง 3–6 เซนติเมตร ยาว 7–13 เซนติเมตร ดอกเดี่ยว ออกที่ซอกใบ ห้อยลง กลีบดอกสีเหลืองแกมสีเขียวเขียว 6 กลีบ เรียง 2 ชั้น ชั้นละ 3 กลีบ หนาอวบน้ำ มีเกสรตัวผู้และรังไข่จำนวนมาก ผลเป็นผลกลุ่ม ค่อนข้างกลม เมล็ดสีดำ มีจำนวนมาก

**สรรพคุณ**
 ใบสดและเมล็ดน้อยหน่าสามารถใช้ฆ่าเหา, โรคกลาก, เกลื้อน  โดยเอาใบน้อยหน่าสดมาคั้นเอาแต่น้ำ แล้วพอกหัว ภายใน 7 วัน กลาก เกลื้อน และเหาก็จะหาย ซึ่งมีวิธีรักษาเหาอยู่ 2 วิธีคือ 
** นำใบน้อยหน่าประมาณ 3–4 ใบ มาบดหรือตำให้ละเอียดแล้วคลุกกับสุราขาว เคล้าให้เข้ากันจนได้กลิ่นน้อยหน่า แล้วนำมาทาหัวให้ทั่ว เอาผ้าคลุมไว้สัก 10–30 นาทีแล้วเอาผ้าออก ใช้หวีสาง เหาก็จะตกลงมาทันที 
** นำใบน้อยหน่า 7–8 ใบ มาตำให้ละเอียดแล้วผสมกับน้ำทาหัวทิ้งไว้สักครู่ แล้วล้างออก ซึ่งจะช่วยทำให้ไข่ฝ่อ และฆ่าเหา นอกจากนั้น ใบยังใช้ ขับพยาธิลำไส้ แก้หิด แก้กลากเกลื้อน และแก้ฟกบวมได้- ราก เป็นยาระบาย ทำให้อาเจียน และแก้พิษงู ถอนพิษเบื่อเมา- เปลือกลำต้นเป็นยาสมานลำไส้ สมานแผล แก้ท้องร่วง แก้พิษงู แก้รำมะนาด เป็นยาฝาดสมาน- ผลดิบ เป็นยาแก้พิษงู แก้ฝีในคอ กลาก เกลื้อน ฆ่าพยาธิ โรคผิวหนัง และผลแห้ง แก้งูสวัด เริม แก้ฝีในหู- ใช้เป็นสารกำจัดศัตรูพืช ในใบน้อยหน่ามีสารแอลคาลอยด์ แอนโนเนอีน (anonaine) และเรซิน (resin) ในเมล็ดมีน้ำมันอยู่ร้อยละ 45 ซึ่งเป็นพิษกับด้วงปีกแข็ง เพลี้ยอ่อนแมลงวัน และมวนปีกแข็ง สารสกัดเมทานอลของใบน้อยหน่าเป็นพิษต่อไรทะเล และใบน้อยหน่ายังเป็นพิษต่อเพลี้ยอ่อนถั่วโดยมี LC50 2,089.30 ไมโครกรัมต่อมิลลิลิตร

**ดูเพิ่ม**
 น้อยโหน่ง- ทุเรียนเทศ

**อ้างอิง**

**แหล่งข้อมูลอื่น**
 น้อยหน่า- 14px วิกิพีเดียภาษาอังกฤษมีบทความ Sugar-apple- access-date=17 March 2008
หมวดหมู่:ผลไม้
หมวดหมู่:วงศ์กระดังงา
หมวดหมู่:ไม้ยืนต้น
หมวดหมู่:พืชที่เป็นพิษต่อแมลง
หมวดหมู่:สมุนไพรกำจัดแมลง
หมวดหมู่:ไม้ผล
คณะศึกษาศาสตร์ มหาวิทยาลัยเกษตรศาสตร์

คณะศึกษาศาสตร์ มหาวิทยาลัยเกษตรศาสตร์ เปิดการเรียนการสอนในวิทยาเขตบางเขน และมีโรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา เป็นสถานปฏิบัติการฝึกหัดนิสิตของคณะ

**ประวัติ**
คณะศึกษาศาสตร์ได้รับการสถาปนาขึ้นในวันที่ 28 พฤศจิกายน พ.ศ. 2512 ในระยะแรกนั้น เปิดสอนหลักสูตรระดับปริญญาตรี สาขาวิชาศึกษาศาสตร์-เกษตร หลักสูตร 2 ปี สาขาวิชาศึกษาศาสตร์-พลศึกษา และรับโอนหลักสูตรปริญญาโท สาขาวิชาคุรุศาสตร์เกษตร และสาขาวิชา ส่งเสริมการเกษตร มาจากคณะเกษตร และใน พ.ศ. 2527 ได้มีโอนสาขาวิชาส่งเสริมการเกษตร กลับไปยังคณะเกษตรอีกครั้ง
เมื่อธนาคารโลกได้อนุมัติให้เงินกู้แก่มหาวิทยาลัยเกษตรศาสตร์ เพื่อพัฒนาการเรียนการสอนจนได้ใช้พื้นที่เต็มเกษตรกลางบางเขนแล้ว จึงได้มีการขยายการเรียนการสอนไปยังวิทยาเขตกำแพงแสน จังหวัดนครปฐม โดยให้นิสิตหลักสูตร วิทยาศาสตรบัณฑิต สาขาศึกษาศาสตร์เกษตร (บางปีเป็น ศิกษาศาสตรบัณฑิต สาขาเกษตรศาสตร์) โดยเริ่มย้ายชั้นปีที่ 3 และ 4 ในภาคปลาย ปีการศึกษา 2522 เป็นต้นมา ภายหลัง พ.ศ. 2546 จึงได้มีโครงการปรับเปลี่ยน ในส่วนของการขยายงาน ณ วิทยาเขตกำแพงแสน เป็นคณะศึกษาศาสตร์ กำแพงแสน มหาวิทยาลัยเกษตรศาสตร์ และใน พ.ศ. 2550 สภามหาวิทยาลัยเกษตรศาสตร์ ได้อนุมัติเปลี่ยนชื่อคณะศึกษาศาสตร์ กำแพงแสน มหาวิทยาลัยเกษตรศาสตร์ เป็นคณะศึกษาศาสตร์และพัฒนศาสตร์ มหาวิทยาลัยเกษตรศาสตร์

**หน่วยงาน**
ภาควิชา สำนัก สถาบัน และศูนย์ ภายในคณะศึกษาศาสตร์- สำนักเลขานุการ- ภาควิชาการศึกษา- ภาควิชาจิตวิทยาการศึกษาและการแนะแนว- ภาควิชาเทคโนโลยีการศึกษา- ภาควิชาพลศึกษา- ภาควิชาอาชีวศึกษา- โรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา- ศูนย์คอมพิวเตอร์เพื่อการศึกษา- ศูนย์วิจัยและบริการวิชาการ- ศูนย์ปฏิบัติการค้นคว้าและเผยแพร่หลักวิชาศึกษาศาสตร์ตามแนวพุทธศาสตร์- ศูนย์ปฏิบัติการฝึกประสบการณ์วิชาชีพศึกษาศาสตร์- ศูนย์ศึกษาและพัฒนาการจัดการศึกษาพิเศษ "คุณพุ่ม"- ศูนย์บัณฑิตศึกษา ภาคพิเศษ- ศูนย์การศึกษาเชิงหรรษา- ศูนย์พัฒนาสุขภาพและทักษะกลไกการเคลื่อนไหว- ศูนย์พัฒนาและบริการรายวิชากิจกรรมพลศึกษา

**หลักสูตร**

**ทำเนียบคณบดี**
 นับแต่คณะศึกษาศาสตร์ก่อตั้งขึ้นเมื่อ พ.ศ. 2512 จนถึงปัจจุบัน มีผู้ดำรงตำแหน่งคณบดี ดังนี้
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น

**บุคคลที่มีชื่อเสียง**
 ศ.ดร.สำเนาว์ ขจรศิลป์ (บุคลากร) อดีตรองอธิการบดีฝ่ายกิจการนิสิต อาจารย์ที่จบการศึกษาด้านกิจการนิสิตนักศึกษาคนแรกของประเทศไทย- ศ.ดร.บุญเรียง ขจรศิลป์ (บุคลากร) รางวัลอาจารย์ดีเด่นแห่งชาติ ปี พ.ศ. 2548 สาขาสังคมศาสตร์จากที่ประชุมประธานสภาอาจารย์มหาวิทยาลัยแห่งประเทศไทย (ปอมท.)- รศ.ดร.สุพิตร สมาหิโต (บุคลากร) คณะกรรมการโอลิมปิคแห่งประเทศไทย นายกสมาคมสตรีกับกีฬา รางวัลศิษย์เก่าดีเด่นของมหาวิทยาลัยแห่งรัฐโอเรกอน (Oregon State University)- ดร.สุริยะใส กตะศิลา (ศิษย์เก่า) รองคณบดีฯวิทยาลัยนวัตกรรมสังคม มหาวิทยาลัยรังสิต,ผู้อำนวยการสถาบันปฏิรูปประเทศไทย,อดีตเลขาธิการพรรคการเมืองใหม่- เกียรติพงษ์ รัชตเกรียงไกร (ศิษย์เก่า) โค้ชกีฬาวอลเลย์บอลทีมชาติ- ดาวน้อย สุทธิพันธ์ (ศิษย์เก่า) โค้ชกีฬาบาสเก็ตบอลทีมชาติ- โชคชัย พิสิฐวุฒินันท์ (ศิษย์เก่า) อดีตนักมวยสากลสมัครเล่นทีมชาติ, เทรนเนอร์มวยสากลอาชีพ- สิปป์บวร แก้วงาม (ศิษย์เก่า) ผู้อำนวยการสำนักงานพระพุทธศาสนาแห่งชาติ

**อ้างอิง**
  คณะศึกษาศาสตร์ มหาวิทยาลัยเกษตรศาสตร์

**แหล่งข้อมูลอื่น**
  คณะศึกษาศาสตร์ มหาวิทยาลัยเกษตรศาสตร์ วิทยาเขตกำแพงแสน-  หลักสูตร มหาวิทยาลัยเกษตรศาสตร์fix-attempted=yes 
กเกษตรศาสตร์
หมวดหมู่:หน่วยงานในมหาวิทยาลัยเกษตรศาสตร์
พลับ

พลับ (Persimmon) เป็นพืชในสกุล Diospyros ซึ่งมีอยู่หลายสปีชีส์ด้วยกัน สปีชีส์ที่นิยมปลูกในประเทศไทยมากที่สุดคือ D.kaki ญี่ปุ่นเรียกว่าคาขิ  ถิ่นกำเนิดอยู่ในภาคเหนือของจีน มีการรับประทานพลับตั้งแต่สมัยราชวงศ์ฮั่นและถือเป็นผลไม้ที่มีคุณค่า ต่อมาได้กระจายพันธุ์เข้าไปในญี่ปุ่น  และกลายเป็นผลไม้ยอดนิยม พลับพันธุ์ที่นิยมปลูกในยุโรปเป็นสปีชีส์ D. virginia ซึ่งนำพันธุ์มาจากสหรัฐอเมริกา 

**ลักษณะ**
พลับเป็นไม้ผลยืนต้นขนาดใหญ่ ใบรูปหัวใจสีเขียว ดอกสีเหลือง ทรงดอกคล้ายระฆัง ผลมีรูปทรงได้หลายแบบ ทั้งทรงกรวย ทรงกลม  ทรงกลมแบน ผลอ่อนสีเขียว ผลแก่สีเหลือง เนื้อสีส้ม เนื้อแข็ง ภายในมีเมล็ด 8 เมล็ด สีน้ำตาล สามารถจำแนกประเภทได้ตามรสชาติของผล แบ่งเป็น 2 กลุ่มใหญ่ คือ - พลับหวาน ผลสุกสีส้มอมเหลือง รสหวาน รับประทานสดได้ เช่น พันธฺ์ฟูยุ - พลับฝาด ผลสุกเนื้อสีส้มอมแดง เนื้อนิ่ม รสฝาด ต้องนำมาผ่านกระบวนการลดความฝาดจึงจะรับประทานได้ เช่น พันธุ์ซิชู พันธุ์ฮาชิยา

**การใช้ประโยชน์**
干し柿 Hoshigaki พลับญี่ปุ่นแห้ง
พลับแห้ง (shibing, 柿餅) ในตลาด Xi'an
พลับใช้รับประทานสด และนำไปแปรรูปเป็นพลับแห้ง แยม พลับเชื่อมและน้ำลูกพลับ ผลแห้งใช้เป็นยาบรรเทาอาการร้อนใน เจ็บคอ ผลสด แก้ไอ แก้พิษสุรา ท้องเดิน 

**อ้างอิง**
หมวดหมู่:ผลไม้
หมวดหมู่:สมุนไพร
หมวดหมู่:วงศ์มะพลับ
สาลี่ (ผลไม้)

สาลี่ หรือสาลี่จีน (Pyrus pyriforia; p=shālí อ่าน ซาหลี; Chinese pear ) มีชื่ออื่น ๆ อีกเช่น nashi pearในญี่ปุ่นเรียก nashi ภาษาเกาหลีเรียก shingo เป็นไม้ต้นชนิดหนึ่งในสกุลสาลี่ วงศ์ Rosaceae เป็นพืชเมืองหนาว ถิ่นกำเนิดในภาคตะวันตกของจีน พบขึ้นตามธรรมชาติในมณฑลเสฉวน ประเทศจีน ลักษณะเป็นไม้ยืนต้น ต้นชะลูด ทรงพีระมิด ดอกสีขาว ออกเป็นช่อ ผลมีหลายสี ตั้งแต่เหลือง แดงอมส้ม น้ำตาล เขียว เนื้อกรอบ ฉ่ำน้ำ บางพันธุ์เนื้อเป็นทราย รสหวานอมเปรี้ยวเล็กน้อย กลิ่นหอม เมล็ดขนาดเล็ก แบนรี สีดำหรือสีน้ำตาลเกือบดำ
ผลสาลี่
ดอกบานเต็มที่

**การใช้ประโยชน์**
สาลี่นอกจากกินสดเป็นผลไม้แล้ว ยังนำไปแปรรูป เช่น ฟรุตสลัด ไอศกรีม น้ำสาลี่ บรรจุกระป๋อง สาลี่อบแห้ง สาลี่ในน้ำเชื่อม สาลี่แช่อิ่ม  หรือใช้ทำลูกกวาด สาลี่ไม่นิยมนำไปทำพายหรือแยมแบบเดียวกับแพร์เพราะมีน้ำในเนื้อมากกว่า กรอบกว่า ต่างจากแพร์ที่เนื้อนุ่มกว่า  สาลี่มีฤทธิ์ลดความร้อนในร่างกาย แก้ไอ ละลายเสมหะ แต่ไม่เหมาะกับผู้ที่มีอาการท้องเดิน เนื้อไม้ใช้ทำเฟอร์นิเจอร์

**อ้างอิง**
 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544. หน้า 385

**แหล่งข้อมูลอื่น**
  Guidelines for the conduct of tests for distinctness, uniformity and stability - Japanese pear, The International Union for the Protection of New Varieties of Plants, 1994-11-04.- ja  ニホンナシ育成品種の系統図 (Cultivar trees of Japanese pears), National Institute of Fruit Tree Science, Japan- Shin Hiratsuka, Shao-Ling Zhang " Relationships between fruit set, pollen-tube growth, and S-RNase concentration in the self-incompatible Japanese pear" Scientia Horticulturae, 95 (4), 309-318 (2002).- Carlos Castillo, Takeshi Takasaki, Toshihiro Saito, Shigemi Norioka, Tetsu Nakanishi " Clonlng of the S8-RNase (S8 allele) of Japanese Pear (Pyrus pyrifolia Nakai)" Plant Biotechnology, 19 (1), 1-6 (2002).- Pyrus pyrifolia- pyrifolia
หมวดหมู่:ผลไม้
หมวดหมู่:สมุนไพร
หมวดหมู่:วงศ์กุหลาบ
หมวดหมู่:สกุลสาลี่
รัฐบุรุษ

รัฐบุรุษ หรือ รัฐสตรี คือ บุคคลผู้ซึ่งเป็นผู้นำทางการเมืองหรือทางทหาร นักการทูต หรือ บุคคลสาธารณะที่สร้างชื่อเสียงให้แก่ประเทศชาติ

**ในประเทศไทย**

**รัฐบุรุษอาวุโส**
ประเทศไทยเคยมีตำแหน่ง รัฐบุรุษอาวุโส หมายถึง บุคคลผู้เคยดำรงตำแหน่งสำคัญในราชการ ในฐานะผู้นำทางการเมืองหรือผู้สำเร็จราชการแทนพระองค์ และตลอดระยะเวลาที่ดำรงตำแหน่ง ได้ปฏิบัติราชการด้วยความซื่อสัตย์สุจริต จงรักภักดีต่อชาติ ศาสนา พระมหากษัตริย์ จนเป็นที่ประจักษ์แก่ปวงชนชาวไทยโดยทั่วไป
พระมหากษัตริย์ไทยได้มีพระบรมราชโองการโปรดเกล้าฯ ยกย่องบุคคลเป็นรัฐบุรุษอาวุโสจำนวน 1 คน คือ- ปรีดี พนมยงค์ ผู้สำเร็จราชการแทนพระองค์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร นายกรัฐมนตรี และผู้นำสมาชิกคณะราษฎรฝ่ายพลเรือน ได้รับยกย่องเป็นรัฐบุรุษอาวุโสเมื่อวันที่ 8 ธันวาคม พ.ศ. 2488

**รัฐบุรุษ**
ส่วนตำแหน่ง รัฐบุรุษ หมายถึง ผู้มีความรู้ความสามารถในการบริหารบ้านเมือง ได้ปฏิบัติหน้าที่โดยซื่อสัตย์สุจริตเป็นที่ประจักษ์มาโดยตลอด ไม่มีความด่างพร้อย และเป็นที่ยอมรับของประชาชน
คณะรัฐมนตรีจะมีมติเสนอชื่อให้รัฐสภาเห็นชอบแล้วทูลเกล้าฯ ถวายให้พระมหากษัตริย์ไทยยกย่องต่อไป ปัจจุบัน มีผู้ได้รับยกย่อง 1 ท่าน คือ- พลเอก เปรม ติณสูลานนท์ อดีตผู้สำเร็จราชการแทนพระองค์ อดีตประธานองคมนตรีในรัชกาลที่ 9 และรัชกาลที่ 10 อดีตผู้บัญชาการทหารบก และอดีตนายกรัฐมนตรี ได้รับยกย่องเป็นรัฐบุรุษเมื่อวันที่ 29 สิงหาคม พ.ศ. 2531

**อ้างอิง**
  พระบรมราชโองการ ประกาศยกย่อง นายปรีดี พนมยงค์ เป็นรัฐบุรุษอาวุโส จากเว็บไซต์ราชกิจจานุเบกษา-  พระบรมราชโองการ ประกาศยกย่อง พลเอกเปรม ติณสูลานนท์ ไว้ในฐานะรัฐบุรุษ จากเว็บไซต์ราชกิจจานุเบกษา- วารี อัมไพรวรรณ หนังสือรอบรู้ประเทศไทย
หมวดหมู่:การเมือง
ยุคเมจิ

ยุคเมจิ (เมจิจิได) เป็น ศักราช ใน ประวัติศาสตร์ญี่ปุ่น ตั้งแต่วันที่ 23 ตุลาคม ค.ศ. 1868 ถึง 30 กรกฎาคม ค.ศ. 1912
ยุคเมจิเริ่มต้นหลังจากที่กลุ่มหัวก้าวหน้าในแคว้นศักดินาโชชูและแคว้นศักดินาซัตสึมะ ผนึกกำลังกันล้มล้างระบอบโชกุนและระบบซามูไร หลังจากล้มระบอบโชกุนได้แล้ว ก็สถาปนารัฐธรรมนูญและรัฐบาลใหม่ที่มีองค์จักรพรรดิเป็นศูนย์กลางแห่งอำนาจ จักรพรรดิทรงย้ายเมืองหลวงจากเกียวโตไปยังเอโดะ แล้วเปลี่ยนชื่อเป็นโตเกียว คณะรัฐบาลในสมเด็จพระจักรพรรดิได้ร่วมมือกันปฏิรูปญี่ปุ่นในทุก ๆ ด้าน มีการทำสงครามกับจักรวรรดิรัสเซียและมีชัยเหนือรัสเซียซึ่งเป็นหนึ่งในมหาอำนาจในขณะนั้น
รัฐบาลใหม่ได้ยกเลิกระบอบศักดินาสวามิภักดิ์และมีการรวมศูนย์อำนาจไว้ในกรุงโตเกียว มีการสถาปนาสภานิติบัญญัติในสมเด็จพระจักรพรรดิขึ้นมาตามแบบอย่างของรัฐสภาอังกฤษ อันประกอบด้วยสภาขุนนาง (สภาสูง) และสภาผู้แทนราษฎร (สภาล่าง) อย่างไรก็ตาม แม้จะมีการเลือกตั้ง แต่ก็ไม่อาจเรียกได้ว่าเป็นระบอบประชาธิปไตยได้ เนื่องจากอำนาจและอิทธิพลทางการเมืองส่วนใหญ่อยู่ที่เหล่าขุนนางในสภาสูง โดยเฉพาะอย่างยิ่งคณะเก็นโรเป็นกลุ่มบุคคลที่มีอิทธิพลที่สุดในระบบการเมือง
มีการประกาศยกเลิกการครอบครองที่ดินในระบบศักดินานำที่ดินแจกจ่ายให้ชาวไร่ชาวนาทรงสร้างระบบการคมนาคมทั้งถนน ทางรถไฟ ระบบขนส่งทางทะเล เพื่อเสริมสร้างการค้าภายในและภายนอก ปรับปรุงระบบไปรษณีย์ การเงินและธนาคาร และวางรากฐานการพัฒนาประเทศให้เป็นประเทศอุตสาหกรรม โดยรัฐบาลเข้ามาลงทุนอุตสาหกรรมหลัก เช่น อุตสาหกรรมเหล็ก อุตสาหกรรมเหล็กกล้า และสนับสนุนเอกชนให้มีส่วนร่วมในการพัฒนาอุตสาหกรรม ใน ค.ศ. 1911 ประเทศญี่ปุ่นก็มีอำนาจในการจัดตั้งภาษีศุลกากรได้สำเร็จ และในช่วงเดียวกันประเทศญี่ปุ่นก็เป็นประเทศอุตสาหกรรมที่สำคัญในภูมิภาคเอเชีย
มีการประกาศยกเลิกสิทธิพิเศษของซามูไร ประชาชนทุกคนมีฐานะเท่าเทียมกัน ค.ศ. 1872 รัฐบาลประกาศนโยบายการศึกษาให้ประชาชนเล่าเรียนกันทุกคน มีการปลูกฝังความคิดและค่านิยมแบบดั้งเดิม คือ ลัทธิขงจื๊อในแผนการศึกษาเพื่อเน้นความจงรักภักดีต่อองค์จักรพรรดิ จัดให้มีการเกณฑ์ทหารตามแบบมาตรฐานสากลจัดตั้งกระทรวงกลาโหมดูแลการทหาร ปรับปรุงกองทัพให้มีประสิทธิภาพทั้งระเบียบวินัยของกองทัพและศักยภาพของอาวุธทำให้ประเทศญี่ปุ่นก้าวขึ้นเป็นมหาอำนาจชาติหนึ่งของโลก
การปฏิรูปสมัยเมจิใช้เวลาเพียง 20 ปี ก็สามารถพัฒนาประเทศญี่ปุ่นจากประเทศด้อยพัฒนามาเป็นประเทศที่พัฒนาแล้วในภูมิภาคเอเชีย

**ตารางเทียบศักราช**

**อ้างอิง**

ม
หมวดหมู่:จักรวรรดิญี่ปุ่น
หมวดหมู่:จักรพรรดิเมจิ
หมวดหมู่:นักดนตรีชาวอังกฤษ

ชาวอังกฤษที่เป็นนักดนตรี
หมวดหมู่:นักดนตรีแบ่งตามสัญชาติ
หมวดหมู่:ชาวอังกฤษแบ่งตามอาชีพ
หมวดหมู่:นักดนตรีชาวสหราชอาณาจักร
เมจิ ซีพียิม

เมจิ ซีพียิม เกิดเมื่อ พ.ศ. 2516 ที่ จังหวัดนครราชสีมา สถิติการชก 16 ครั้ง ชนะ 13 (น็อค 8) เสมอ 2 แพ้ 1

**เกียรติประวัติ**
 แชมป์ PABA รุ่นซูเปอร์ฟลายเวท (2542 - 2545)
** ชิง 17 ธันวาคม 2542 ชนะคะแนน เซซุโน เดลกาโด้ (ฟิลิปปินส์) ที่เขตจอมทอง กทม.
** ป้องกันแชมป์ครั้งที่ 1, 3 มีนาคม 2543 เสมอคะแนนแบบเทคนิเกิลยก11 กับ แรนดี้ แมนกูบัท (ฟิลิปปินส์) ที่อ่าวนาง อ.เมืองกระบี่  จ. กระบี่ 
** ป้องกันแชมป์ครั้งที่ 2, 7 กรกฎาคม 2543 ชนะน็อค ชอย เชียงร็อก (เกาหลีใต้) ยก 8 ที่พระราม9พลาซ่า
** ป้องกันแชมป์ครั้งที่ 3, 1 กันยายน 2543 ชนะน็อค จิมมี่ เอสปาโนลา (ฟิลิปปินส์) ยก 9 ที่ ดอนเมือง
** ป้องกันแชมป์ครั้งที่ 4, 19 ตุลาคม 2543 ชนะคะแนน ฮูลิโอ ซีซาร์ อวีลา (เม็กซิโก) ที่ จ.ราชบุรี
** ป้องกันแชมป์ครั้งที่ 5, 24 มกราคม 2544 ชนะน็อค คิม ฮามซาห์ (อินโด) ยก 2 ที่ เยาวราช
** ป้องกันแชมป์ครั้งที่ 6, 30 เม.ย. 2544 ชนะคะแนน เมลวิน มากราโม (ฟิลิปปินส์) ที่ จ.นครสวรรค์ 
** ป้องกันแชมป์ครั้งที่ 7, 15 มิถุนายน 2544 ชนะคะแนน โนบุฮิโร อุเอมะ (ญี่ปุ่น) ที่ จ.นครปฐม
** ป้องกันแชมป์ครั้งที่ 8, 12 ตุลาคม 2544 ชนะคะแนน แดเนียล ดิโอลัน (ฟิลิปปินส์) ที่ห้างเดอะมอลล์ งามวงศ์วาน
** ป้องกันแชมป์ครั้งที่ 9, 31 มกราคม 2545 เสมอกับ โซ ยองซุก (เกาหลีเหนือ) ที่ จ.นครสวรรค์
** ป้องกันแชมป์ครั้งที่ 10, 29 เมษายน 2545 ชนะน็อค คาดิเบฟ ซาลาอูฟ (คาซัคฯ) ยก 4 ที่สีลม
** พ.ศ. 2546 สละแชมป์

**อ้างอิง**
  สถิติการชก boxrec.com date=2002-08-18  
หมวดหมู่ :นักมวยสากลชาวไทยรุ่นซูเปอร์ฟลายเวท
หมวดหมู่:นักมวยจากจังหวัดนครราชสีมา
หมวดหมู่:แชมป์ PABA
เกียรติชัย ไอซ์เจลลิบาล์ม

เกียรติชัย ไอซ์เจลลิบาล์ม หรือ เกียรติชัย เอ็มยุเด็น มีชื่อจริงว่านายอาทิตย์ ประดิษฐ์ผล เป็นชาวจังหวัดชุมพร นักมวยไทยและนักมวยสากลอาชีพชาวไทย เกิดเมื่อ 17 ตุลาคม พ.ศ. 2525 สถิติการชก 36 ครั้ง ชนะ 29 (น็อค 19) แพ้ 7

**ประวัติ**
เกียรติชัยขึ้นชกมวยสากลครั้งแรกเมื่อ 2 เมษายน พ.ศ. 2542 ชนะน็อค ภาคภูมิ เนชั่นแมน จากนั้นขึ้นชกชนะรวด จนได้ชิงแชมป์ PABA เฉพาะกาลรุ่นซูเปอร์ไลท์เวทเมื่อ 19 กรกฎาคม พ.ศ. 2545 ชนะน็อค เฟรดดี เฟาท์ ยก 1 จากนั้น ไปชิงแชมป์จริงที่อินโดนีเซีย ชนะน็อค แอนโดโน จายาเตียร์ตา คว้าแชมป์มาครองได้ แต่พอป้องกันตำแหน่งครั้งแรก ก็เป็นฝ่ายแพ้คะแนน ดัวดี บาฮารี เสียแชมป์ไป
หลังจากเสียแชมป์ PABA ไปแล้ว เกียรติชัยเดินสายไปชกที่ต่างประเทศเป็นส่วนใหญ่ ทั้งออสเตรเลีย คาซักสถาน แคเมอรูน สเปน และแทนซาเนีย ได้ชิงแชมป์ระดับภูมิภาคที่ออสเตรเลียหลายครั้งแต่ไม่สำเร็จ จน พ.ศ. 2551 เกียรติชัยไปชิงแชมป์โลก WBF ที่ แคเมอรูน ปรากฏว่าชนะน็อคนักมวยเจ้าถิ่น ได้แชมป์มาครอง แต่ก็สละตำแหน่งไป เกียรติชัยชกมวยสากลจนถึง พ.ศ. 2558 หลังจากไปชกแพ้น็อคที่แทนซาเนียแล้ว ก็แขวนนวม เลิกชกมวยสากลไป แต่ยังชกมวยไทยอยู่ โดยส่วนใหญ่จะขึ้นชกทั้งมวยไทย 5 ยก ในจังหวัดภูเก็ต รวมถึงมวยไทย 3 ยก อีกด้วย

**เกียรติประวัติ**

**มวยสากล**
แชมป์ PABA รุ่นซูเปอร์ไลท์เวท (2545 - 2546)- ชิงแชมป์ PABA เฉพาะกาลรุ่นซูเปอร์ไลท์เวท 19 กรกฎาคม 2545 ชนะน็อค ยก 1 เฟรดดี้ เฟาท์ () ที่ จ.สระบุรี- ชิงแชมป์ PABA รุ่นซูเปอร์ไลท์เวท 29 มีนาคม 2546 ชนะน็อค ยก 11 แอนโดโน่ จายาเตียร์ตา (อินโดนีเซีย) ที่ กรุงจาการ์ตา- เสียแชมป์ 25 กันยายน 2546 แพ้คะแนน ดัวด้า บาฮารี (อินโดนีเซีย) ที่ อินโดนีเซีย
แชมป์โลกรุ่นซูเปอร์เวลเตอร์เวท WBF- ชิง  6 กรกฎาคม 2551 ชนะน็อค ยก 5 ฮัมซา อิลาซา () ที่ สนามกีฬาอาห์มาดู อาหิโยว์ กรุงยาอุนเด- สละแชมป์
เคยชิงแชมป์ต่อไปนี้แต่ไม่สำเร็จ- ชิงแชมป์ IBF แพนแปซิฟิกรุ่นซูเปอร์ไลท์เวท เมื่อ 20 มี.ค. 2547 แพ้น็อค ยก 4 เลิฟมอร์ เอ็นดู () ที่ เพนท์เทอร์เวิลด์ เอ็นเตอร์เทนเมนท์ รัฐนิวเซาท์เวลส์ - ชิงแชมป์IBF แพนแปซิฟิกรุ่นเวลเตอร์เวทเมื่อ 7 ส.ค. 2548 แพ้น็อค ยก 1 แชด เบนเน็ต (ออสเตรเลีย) ที่ เพนท์เทอร์เวิลด์ เอ็นเตอร์เทนเมนท์ รัฐนิวเซาท์เวลส์- ชิงแชมป์ PABA รุ่นเวลเตอร์เวท 15 ธันวาคม 2550 แพ้น็อค ยก 8 วิตาลี เดเมียเนนโก () ที่ Bakhtiyar Artaev Boxing Palace, Taraz (Zhambyl),

**มวยไทย**
 แชมป์ MX Muay Extreme รุ่นไลท์เวท- ชิง 9 เมษายน 2560 ชนะคะแนน คริส รัตนชัยมวยไทย () ที่ เวทีมวยบางลา หาดป่าตอง จ.ภูเก็ต

**อ้างอิง**
  สถิติการชก
หมวดหมู่ :นักมวยไทยชาวไทย
หมวดหมู่ :นักมวยสากลชาวไทยรุ่นซูเปอร์ไลท์เวท
หมวดหมู่ :นักมวยสากลชาวไทยรุ่นเวลเตอร์เวท
หมวดหมู่ :นักมวยสากลชาวไทยรุ่นซูเปอร์เวลเตอร์เวท
หมวดหมู่:นักมวยจากจังหวัดชุมพร
หมวดหมู่:แชมป์โลก WBF
หมวดหมู่:แชมป์ PABA
กุหลาบแดง เกียรติกรีรินทร์

กุหลาบแดง (เกียรติกรีรินทร์) ลูกพระบาท หรือ นายอาจหาญ บัวงาม เกิดเมื่อ 6 ก.พ. 2524 ที่ จ. สระบุรี สถิติการชก 40 ครั้ง ชนะ 24 (น็อค 6) แพ้ 16

**เกียรติประวัติ**
แชมป์ WBO เอเชียแปซิฟิกรุ่นแบนตัมเวท (2544 - 2545)- ชิง 24 สิงหาคม 2544 ชนะคะแนน เอ็ดวิน กาสทาดอร์ (ฟิลิปปินส์) ที่ ห้างเดอะมอลล์ ท่าพระ- ป้องกันแชมป์ครั้งที่ 1, 15 พฤศจิกายน 2544 ชนะคะแนน เอ็ดวิน กาสทาดอร์ (ฟิลิปปินส์) ที่ ห้างเดอะมอลล์ งามวงศ์วาน- 17 กันยายน 2545 ถูกปลด
เคยชิงแชมป์ต่อไปนี้แต่ไม่สำเร็จ- ชิงแชมป์ IBF แพนแปซิฟิกรุ่นซูเปอร์เฟเธอร์เวทเมื่อ 16 ก.ค. 2547 แพ้น็อค นาเดล ฮุสเซน (ออสเตรเลีย) ยก 1 ที่ ออสเตรเลีย- ชิงแชมป์ PABA รุ่นซูเปอร์เฟเธอร์เวท เมื่อ 21 เม.ย. 2549 แพ้คะแนน จูน พาร์เดอร์น่า (ฟิลิปปินส์) ที่ ฟิลิปปินส์

**อ้างอิง**
  สถิติการชก date=2015-02-13 
หมวดหมู่ :นักมวยสากลชาวไทยรุ่นแบนตัมเวท
หมวดหมู่ :นักมวยสากลชาวไทยรุ่นซูเปอร์เฟเธอร์เวท
หมวดหมู่:ผู้ฝึกศิลปะการต่อสู้จากจังหวัดสระบุรี
หมวดหมู่:แชมป์ WBO เอเชีย
หมวดหมู่:นักมวยสากลชาวไทยจากค่ายมวยเกียรติกรีรินทร์โปรโมชัน
สึโยชิ นากามูระ

สึโยชิ นากามูระ (Nakamura Tsuyoshi) นักมวยสากลชาวญี่ปุ่น เกิดเมื่อ 18 มีนาคม  พ.ศ. 2486 สถิติการชก 74 ครั้ง ชนะ 44 (น็อค 5) เสมอ 9 แพ้ 21

**เกียรติประวัติ**
 แชมป์ OPBF รุ่นฟลายเวท (2506 – 2512)
** ชิง, 7 กรกฎาคม 2506 ชนะคะแนน ชาติชาย เชี่ยวน้อย ที่ ญี่ปุ่น
** ป้องกันครั้งที่ 1, 5 มกราคม 2507 ชนะคะแนน ริค มากราโม ที่ ญี่ปุ่น
** ป้องกันครั้งที่ 2, 21 มิถุนายน 2507 ชนะคะแนน คัง ฮี-ซู ที่ ญี่ปุ่น
** ป้องกันครั้งที่ 3, 29  พฤศจิกายน  2507 ชนะคะแนน พันธุ์ทิพย์ แก้วสุริยะ ที่ ญี่ปุ่น
** ป้องกันครั้งที่ 4, 19 มิถุนายน 2508 ชนะคะแนน ริค มากราโม ที่ ญี่ปุ่น
** ป้องกันครั้งที่ 5, 7 พฤษภาคม 2509 ชนะคะแนน อัล ดิแอซ ที่ ญี่ปุ่น
** ป้องกันครั้งที่ 6, 9 ตุลาคม 2509 ชนะคะแนน ธงชัย ศุภสมุดที่ ญี่ปุ่น
** ป้องกันครั้งที่ 7, 7 มิถุนายน  2510 ชนะคะแนน ริค มากราโม ที่ ญี่ปุ่น
** ป้องกันครั้งที่ 8, 20 ธันวาคม 2510 ชนะคะแนน เออร์บิโต ซาลาวาเรีย ที่ ญี่ปุ่น
** ป้องกันครั้งที่ 9, 15 พฤษภาคม 2511 ชนะคะแนน เบอร์นาเบ วิลลาแคมโป ที่ ญี่ปุ่น
** ป้องกันครั้งที่ 10, 27 พฤศจิกายน 2511ชนะคะแนน ศักดิ์น้อย อีทีโอ ที่ ญี่ปุ่น
** เสียแชมป์,  16 ตุลาคม 2512 แพ้น็อค เออร์บิโต ซาลาวาเรีย ยก 12 ที่ฟิลิปปินส์ 

**อ้างอิง**
  สถิติการชก boxrec.com 
หมวดหมู่:บุคคลจากโมโอกะ
หมวดหมู่ :นักมวยสากลชาวญี่ปุ่น
หมวดหมู่:แชมป์ OPBF
จีสปอต (แก้ความกำกวม)

จีสปอต สามารถหมายถึง- จี-สปอต (Gräfenberg spot) จุดกระตุ้นอารมณ์ทางเพศในสตรี- จีสปอต (ซอฟต์แวร์) (GSpot) โปรแกรมสำหรับตรวจสอบรูปแบบการเข้า/ถอดรหัส (codec) ของภาพวิดีโอมัลติมีเดีย
แชมเปียนส์ลีก

แชมเปียนส์ลีก อาจหมายถึง- ยูฟ่าแชมเปียนส์ลีก การแข่งขันของทีมสโมสรฟุตบอลระหว่างประเทศในทวีปยุโรปที่เป็นสมาชิกของยูฟ่า- เอเอฟซีแชมเปียนส์ลีก การแข่งขันของทีมสโมสรฟุตบอลระหว่างประเทศในทวีปเอเชียที่เป็นสมาชิกของเอเอฟซี- ซีอีวีแชมเปียนส์ลีก การแข่งขันของทีมสโมสรวอลเลย์บอลระหว่างประเทศในทวีปยุโรปที่เป็นสมาชิกของซีอีวี
แม่แบบ:Infobox England place with map

}}| }} 
Statistics
Population:

Ordnance Survey 
OS grid reference:

Administration
Region:

Constituent country:
อังกฤษ
Sovereign state:
สหราชอาณาจักร
Other
Ceremonial county:

Services
Police force:

Ambulance service:
Post office and telephone
Post town:

Postal district:

Dialling code:

Politics
UK Parliament:

European Parliament:

England place
Infobox England place
ดองคัสเตอร์

โบสถ์เซนต์จอร์จ มีต้นไม้ตัดแต่งเป็นรูปนักบุญตั้งอยู่ด้านหน้า
ปราสาท Conisbrough ในสมัยศตวรรษที่ 12 เปิดให้ประชาชนทั่วไปเข้าชม จัดเป็นมรดกแห่งชาติอังกฤษ
ดองคัสเตอร์ (Doncaster) เป็นชื่อเมืองหนึ่งในอังกฤษ ตั้งอยู่ในมณฑลเซาท์ยอร์กเชอร์ อยู่ห่างจากเมืองเชฟฟีลด์ 20 ไมล์

**สภาพทางภูมิศาสตร์และประชากร**
ดองคัสเตอร์เป็นเมืองที่อยู่นอกกรุงลอนดอนที่มีจำนวนประชากรมากที่สุดเป็นอันดับที่ 15 ของสหราชอาณาจักร ตัวเมืองถือกำเนิดขึ้นตั้งแต่ยุคโรมัน มีความมั่งคั่งเนื่องจากเป็นศูนย์กลางทางการคมนาคมและอุตสาหกรรมเหมืองถ่านหิน จนกระทั่งเมื่อมีการปิดเหมือนถ่านหินเมื่อประมาณปี 1970-1990 เมืองนี้ก็ได้มีโรงงานอุตสาหกรรมใหม่ ๆ เข้ามาตั้งอยู่เป็นจำนวนมาก เนื่องจากจากอยู่ในจุดที่เหมาะสมต่อการคมนาคมติดต่อกับส่วนอื่นของสหราชอาณาจักร

**การแข่งขันม้า**
เมื่อประมาณศตวรรษที่ 16 ดองคัสเตอร์มีการค้าขายด้วยรถม้า ทำให้มีการเลี้ยงและผสมพันธุ์ม้า ซึ่งต่อมาได้กลายเป็นจุดเริ่มต้นของการแข่งขันม้า มีข้อมูลยืนยันว่ามีการแข่งขันม้าตั้งแต่ต้นศตวรรษที่ 17
ดองคัสเตอร์เป็นเมืองที่ร่ำรวยมาตั้งแต่สมัยโบราณ เมืองนี้เป็นที่รู้จักในเรื่องเจ้าของที่ดินผู้ร่ำรวยที่มีที่ดินผืนใหญ่และบ้านอันหรูหรา อย่างเช่น Brodsworth Hall, Cantley Manor, Nether Hall, Wheatley Hall, Hickleton Hall และ Cusworth Hall
ปัจจุบันนี้ ดองคัสเตอร์เป็นศูนย์กลางการคมนาคม โดยตั้งแต่อยู่บนทางหลวงสายเหนือหรือ A1 เป็นเส้นทางหลักที่เชื่อมระหว่างลอนดอนกับเอดินบะระ

**เหมืองถ่านหินและการขยายตัวของอุตสาหกรรม**
ตั้งแต่ปลายศตวรรษที่ 18 จนถึงศตวรรษที่ 20 ดองคัสเตอร์ได้เป็นศูนย์กลางด้านอุตสาหกรรม มีการใช้เส้นทางคมนาคมเชื่อมต่อกับเมืองอื่นๆ โดยเฉพาะทางน้ำ ทำให้เป็นเมืองที่คับคั่งและมีคนอพยพเข้ามาเป็นจำนวนมาก ในพื้นที่ของดองคัสเตอร์ยังเป็นแหล่งถ่านหินที่สำคัญ อาจกล่าวได้ว่าถ่านหินเป็นสิ่งที่ช่วยเร่งอัตราการเพิ่มของประชากรในเมือง เส้นทางคมนาคมทางน้ำ อย่างเช่น แม่น้ำดอน ใช้ในการขนส่งถ่านหินจากดองคัสเตอร์ไปยังแหล่งผลิตเหล็กกล้าที่รอเทอรัม หรือเชฟฟีลด์
จากอุตสาหกรรมเหมืองถ่านหิน ทำให้เกิดอุตสาหกรรมขั้นที่สองและสามตามมา ได้แก่- อุตสาหกรรมผลิตแก้วขนาดใหญ่ใช้ถ่านหินเป็นเชื้อเพลิงในเตาเผา ทุกวันนี้ยังคงมีโรงงานผลิตแก้วคุณภาพสูงเหล่านี้
หมวดหมู่:เมืองในเทศมณฑลเซาท์ยอร์กเชอร์